open-index/open-wikipedia-markdown huggingface dataset:
სამხრეთ ჩინეთის კარსტი

**სამხრეთ ჩინეთის კარსტი** (ჩინ. 中国南方喀斯特) — იუნესკოს მსოფლიო მემკვიდრეობის ძეგლი ჩინეთში. ვრცელდება ქვეყნის სამხრეთის პროვინციების -  გუანსი-ჯუანის, გუიჯოუს და იუნანის ტერიტორიებზე. ჩინეთის ეს ნაწილი გამოირჩევა კარსტული ლანდშაფტითა და ბიომრავალფეროვნებით. ტერიტორია მოიცავს სამ ნაწილს - ლიბოს კარსტს, შილინის კარსტს და ვულობნგის კარსტს. 

სამხრეთ ჩინეთის კარსტს იუნესკო აღწერს როგორც „უნივერსალურს მისი კარსტული მახასიათებლებით და ლანდშაფტით".

## გალერეა 

File:Yunnanshilin2.jpg|
File:Furongdongfufashisun.JPG|
File:Wulongtianlongqiao.JPG|

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* UNESCO World Heritage description

კატეგორია:ჩინეთის გეოგრაფია
კატეგორია:მსოფლიო მემკვიდრეობის ძეგლები ჩინეთში
მერისი (ქედის მუნიციპალიტეტი)

**მერისი** (1948 წლამდე *ქეშიოღლები, ორთამელა*) — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში. მერისის თემის ცენტრი (სოფლები: გარეტყე, გუნდაური, ინაშარიძეები, ნამონასტრევი, სილიბაური, სიხალიძეები).

მდებარეობს მდინარე მერისის მარჯვენა ნაპირზე. ზღვის დონიდან 700 მ სიმაღლეზე. დაბა ქედიდან დაშორებულია 9 კილომეტრით. 2014 წლის აღწერის მონაცემებით სოფელში ცხოვრობს 300 კაცი. სოფელში არის საჯარო სკოლა.

## დემოგრაფია
## მევენახეობა
საბჭოთა პერიოდში მერისი აჭარის მევენახეობა–მეღვინეობის ერთ–ერთი ძლიერი ცენტრი იყო. საკოლმეურნეო ზვრებში გამოიყენებოდა სამი ძირითადი ჯიში: ჩხავერი, ცოლიკოური და ალიგოტე. ამჟამად ყოფილი საკოლმეურნეო ვენახები თითქმის მთლიანად განადგურებულია. მათ ნაცვლად ითესება სიმინდი და ბოსტნეული კულტურები, მოსახლეობაში შემორჩენილია აგრეთვე ჩხავერი და ცოლიკოური.

## ლიტერატურა
## სქოლიო
კატეგორია:ქედის მუნიციპალიტეტის სოფლები
ვივისექცია

300px|right|thumb|ვივისექცია ბაყაყზე
**ვივისექცია** (ლათ. vivus „ცოცხალი“ + sectio „ჭრა“) — ქირურგიული ოპერაცია, ცოცხალ ორგანიზმზე (უმეტესად ცენტრალური ნერვული სისტემის მქონე), იყენებენ სამედიცინო და ფიზიოლოგიური გამოკვლევებისას. ზოგჯერ ტერმინს იყენებენ, ზოგადად, ყველა ცდას აღსაწერად ცოცხალ ორგანიზმზე. ვივისექციის მიზანია ორგანიზმის ფუნქციების შესწავლა, ქირურგიული მეთოდების გამომუშავება და სხვა.

ვივისექცია ადამიანზე მიჩნეულია წამებად.

## ლიტერატურა
კატეგორია:ცხოველთა უფლებები
კატეგორია:ფიზიოლოგია
ლიძიანი

**ლიძიანი** (ჩინ. 麗江市) — ქალაქი ჩინეთში, იუნანის პროვინციის ჩრდილო-დასავლეთ ნაწილში. მისი ფართობი 21 219 კმ²-ია, ხოლო მოსახლეობა 2005 წლის მონაცემებით 1 137 600 ადამიანი.

ქალაქი ამჟამად მნიშვნელოვანი სამრეწველო ცენტრია, მაგრამ მის ტერიტორიაზე მდებარეობს უძველესი ქალაქი დაიანი, რომელიც იუნესკოს მსოფლიო მემკვიდრეობის სიაშია შეტანილი. მისი ისტორია 800 წელზე მეტს ითვლის და ერთ დროს, ჩაის საცხენოსნო გზაზე მდებარე სავაჭრო კვანძს წარმოადგენდა. იგი ცნობილია თავის ფარვატერებით და ხიდებით. ლიძიანის ძველი ქალაქი ჩინეთის სხვა ძველი ქალაქებისგან მნიშვნელოვნად განსხვავდება არქიტექტურით, ისტორიით, კულტურითა და ტრადიციებით, იგი ნასის ხალხს ეკუთვნოდა.

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*ქალაქის ოფიციალური საიტი 

## სქოლიო
კატეგორია:ჩინეთის ქალაქები
კატეგორია:მსოფლიო მემკვიდრეობის ძეგლები ჩინეთში
სანციანშანი

**სანციანშანი** (ჩინ. 三清山) — მთის მასივი და ეროვნული პარკი ჩინეთში, ძიანსის პროვინციაში, ქალაქ ნანჩანიდან 215 კმ-ით აღმოსავლეთით. 2008 წელს შეტანილ იქნა იუნესკოს მსოფლიო მემკვიდრეობის სიაში. ამ ტერიტორიისთვის დამახასიათებელია უღრანი ტყეები და მათ შუაგულში მდებარე გრანიტის კლდეთა ჯგუფები. 

ეროვნული პარკი მოიცავს  22 950 ჰა-ს და მდებარეობს ჰუაიუს მთათა სისტემის დასავლეთით. პარკის ტერიტორიაზე მდებარეობს 48 მწვერვალი და 89 გრანიტის სვეტი, რომლებიც ძალიან ჰგვანან ადამიანთა თუ ცხოველთა სილუეტებს. უმაღლესი მწვერვალია სანციანშანი,  1 817 მ ზღვის დონიდან. პარკი დაფარულია ზომიერი სარტყელის ტყეებით, მაგრამ გარს სუპტროპიკული მცენარეულობა აკრავს. გავრცელებულია 1000 სახეობის მცენარე და 800 სახეობის ცხოველი.

მთებში მდებარეობს დაოსიზმის ტაძარი.

## გალერეა

Image:SanQingShan3.jpg|
Image:SanQingShan4.jpg|
Image:SanQingShan5.jpg|
Image:SanQingShan6.jpg|
Image:SanQingShan7.jpg|
Image:Sanqingshan1522.jpg|
Image:SanQingShan9.jpg|
Image:SanQingShan10.jpg|
Image:SanQingShan14.jpg|
Image:SanQingShan15.jpg|

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*https://web.archive.org/web/20071008111620/http://www.sanqingshan.net.cn/PIC/1shi/datu/D10.jpg
*http://www.sanqingshan.net.cn/english/fengguang/yujing.asp 

კატეგორია:ჩინეთის ეროვნული პარკები
კატეგორია:მსოფლიო მემკვიდრეობის ძეგლები ჩინეთში
სახიობა (ანსამბლი)

**სახიობა** - ქართული ფოლკლორული ანსამბლი. ის ჩამოყალიბდა 2006 წლის 17 იანვარს, რისი საწინდარიც იყო გუნდის თითოეული წევრის სიყვარული ქართული ხალხური სიმღერა-საგალობლების მიმართ. მისი დამაარსებელია ქ. თბილისის ვანო სარაჯიშვილის სახელობის სახელმწიფო კოსერვატორიის, ქართული ხალხური მუსიკალური შემოქმედების კათედრის პედაგოგი - მალხაზ ერქვანიძე. ანსამბლის ამჟამინდელი ხელმძღვანელია დავით აბრამიშვილი.

ანსამბლ „სახიობას“ მთავარი მიზანია ხალხური სიმღერა-საგალობლების ძველ ქართულ ბგერათაწყობაში აღდგენა. ხალხური სიმღერების ძველი, ავთენტური სტილით შესრულება და ინტონირების საკითხის მოგვარება. ანსამბლი კონცერტებით, ფესტივალებით, გასტროლებით, ჩანაწერების გავრცელებით, ლექცია-შეხვედრებითა და სხვა საშუალებებით ცდილობს საზოგადოდ ცნობადი გახადოს ქართული ფოლკლორის შეურყვნელი, ტრადიციული ფორმა და მსმენელს სწორედ ამ სახით მიაწოდოს. 

გუნდმა თავისი არსებობის განმავლობაში შეძლო გამხდარიყო, საქართველოს ფოლკლორის სახელმწიფო ცენტრი-ს მიერ, რესპუბლიკის მასშტაბით მოწყობილ „დათვალიერება-ფესტივალის“ ლაურეატი.

ანსამბლ "სახიობას" ჩატარებული აქვს ათი სოლო კონცერტი და გამოშვებული აქვს ექვსი ხალხური სიმღერისა და ორი გალობის კომპაქტ-დისკი. მონაწილეობა აქვს მიღებული ხორვატიის ფოლკლორის და უკრაინის გალობის საერთაშორისო ფესტივალებში.

„სახიობა“ ძველი ქართული ტრადიცია და სიტყვაა, რომელიც ხმიანსა თუ საკრავიერ, მწყობრ, ტკბილხმოვან მუსიკას ნიშნავს (შდრ. სიტყვის კონა, სულხან-საბა ორბელიანი: „ესე არს მუსიკა მწყობრი ძალთა და საკრავთანი და ჴმოანება ტკბილი, გალობა თუ სიმღერა; ჴმა-ტკბილობა; სახიობი ჴმა-ტკბილსა ჰქვიან სამღერელსა“).

ანსამბლის ოცამდე წევრი დღემდე აქტიურად მოღვაწეობს და ცდილობს თავისი საქმიანობით გაამართლოს მისი სახელი. 

კატეგორია:ქართული ანსამბლები
ტალერგოფი

მინი|250პქ|ტალერგოფი
**ტალერგოფი** — მე-20 საუკუნის პირველი საკონცენტრაციო ბანკი, რომელიც შეიქმნა ავსტრია-უნგრეთის იმპერიის მიერ 1914 წლის 4 სექტემბერს. ის განთავსებული იყო გრაცის მიმდებარე ტერიტორიაზე, სადაც მოთავსებული იყო დეპორტირებული რუსინები, ძირითადი მაცხოვრებლები გალიციის და ბუკოვინის რომლებიც ლიტერატურულ ენად მიიჩნევდნენ რუსულ ენას და გააჩნდათ სიმპატიება რუსეთის იმპერიის მიმართ. სხვადასხვა მონაცემებით ტალერგოფის ბანაკში მოთავსებული იყო 20 ათასიდან 40 ათასამდე რუსინი, მეორე საკონცენტრაციო ბანაკი ტერაზინი აგრეთვე მოიცავდა 20-25 ათასს დეპორტირებულ რუსინს. ასეთი გზით ტყვეებს აიძულებდნენ უარი ეთქვათ თავიანთ ინდენტიფიკაციაზე როგორც რუსინები და მიეღოთ უკრაინული ინდენტიფიკაცია, ტყვეებს რომლებმაც მოახდინეს თავიანთი ინდენტიფიცირება როგორც უკრაინელის ბანაკიდან ანთავისუფლებდნენ. 1919 წელს „დეილი მაილში“ მიცემულ ინტერვიუში, ავსტრიელმა გენერალმა მარკ გოფმანმა განაცხადა „მართლაც უკრაინა ეს ჩემი შექმნილია და არა შეგნებული ნება რუსი ხალხისა, მე შევქმენი უკრაინა იმისთვის, რომ მქონოდა საშუალება ზავის დადების თუნდაც რუსეთის გარკვეულ ნაწილთან“. მკვლევარების მონაცემებით ავსტრია-უნგრეთის ტერიტორიაზე ცხოვრობდა 3.1-4.5 მილიონი რუსინი, რომლებიც დროთა განმავლობაში იძულებული იყვნენ მიეღოთ უკრაინული ინდენტიფიკაცია ან მოეხდინათ ემიგრირება აღმოსავლეთ რუსეთსა და ევროპის სხვადასხვა ქვეყნებში.

ამერიკელი კონგრესმენის მ. მაკკორმიკის მონაცემებზე დაყრდნობით, პატიმრებს რეგულარულად ცემდნენ და აწამებდნენ, მათ უმეტესობას არ გააჩნდათ საწოლი და ეძინათ მიწაზე. სიკვდილით დასჯა თითქმის ჩვეულებრივ მოვლენად იყო ქცეული. ბანაკი ლიკვიდირებული იქნა 1917 წლის მაისში კარლ პირველის ბრძანებით.

## ლიტერატურა 
*„ჰაბსბურგების სამხედრო დანაშაული“,გამომცემელი პეტერ ს.ჰარდი   აშშ 1964 წელი.
*„ტერაზინი და ტალერგოფი“ გამომცემელი სამელო რ.ნ. ნიუ-იორკი 1966 წელი.
*„პირველი მსოფლიო ომი და ტალერგოფი“ გამომცემელი პაშნევი ნ.მ.
*„ტერაზინი და ტალერგოფი დავიწყებული გენოციდი„ სულიაკი ს.ნ.
*Бузина, Олесь. Концлагерь для неправильных галичан
*Ярослав Шимов Габсбургское наследие Западной Украины
*Terrorism in Bohemia.; Medill McCormick Gets Details of Austrian Cruelty There». New York Times

კატეგორია:საკონცენტრაციო ბანაკები
კომპილაციური ალბომი

**კომპილაციური ალბომი** — ისეთი ალბომი, რომელშიც შესულია პოპულარული სიმღერები ერთი ან მეტი შემსრულებლებისა. ხშირად აღებულია განსხვავებული ობიექტებიდან (სტუდიური ალბომიდან, საკონცერტო ალბომიდან, სინგლებიდან და სხვადან). სიმღერები უმეტესად აღებულია საერთო ნიშნის (ჟანრი, პოპულარობის ხარისხი, თემა და სხვ.) მიხედვით. როდესაც სიმღერები აღებულია ერთი და იმავე პიროვნების რეპერტუარიდან, კომპილაციური ალბომს მოიხსენებენ როგორც რეტროსპექტულს. ასეთი ტიპის ალბომი შეიძლება ატარებდეს მარკეტინგული სტრატეგიის ხასიათს.

## პოპულარული ტიპები
კომპილაციური ალბომების სახეობები:

* **„ს ალბომი“ ან „სინგლების კოლექცია“ — შემსრულებლის ან ჯგუფის ყველაზე ცნობილი სიმღერები.
* **სხვადასხვა ცალკე აღებული შემსრულებლის კომპილაცია** — მაგალითად, იშვიათი სიმღერების ან B-მხარეების კომპილაციები.
* **ბოქს-სეტები** — ალბომების კომპილაციური შეფუთვები, სადაც შეტანილია შემსრულებლის სრული ან ნაწილობრივი დისკოგრაფიები. 
* **სხვადასხვა კომპილაცია''' — ლირიკული სიმღერები, საშობაო სიმღერები, სიმღერები რომელიმე ინსტრუმენტის გამოყენებით (მაგ. საქსოფონის) და სხვა ვარიაციები.

## სქოლიო
კატეგორია:კომპილაციური ალბომები
კატეგორია:ალბომების სახეობები
Europe

**Europe** () — შვედური მძიმე როკ ჯგუფი, რომელიც შეიქმნა 1979 წელს უპლანდს ვესბიში და დაერქვა *Force*. წევრები იყვნენ ვოკალისტი ჯოუი ტემპესტი, გიტარისტი ჯონ ნორუმი და დრამერი ტონი რენო. მიუხედავად იმისა, რომ ხშირად აკავშირებენ გლემ მეტალთან მათი მუსიკა აერთიანებს მძიმე როკისა და მძიმე როკის ელემენტებს. ჯგუფის შექმნიდან, მათ აქვთ გამოშვებული 10 სტუდიური ალბომი, სამი საკონცერტო ალბომი, სამი კომპილაციური ალბომი და 19 მუსიკალური ვიდეო.
მათ დიდი პოპულარობა მოიპოვეს 80-იან წლებში, განსაკუთრებით მესამე ალბომით *The Final Countdown* (1986), რომლის 3 მილიონი ასლი გაიყიდა აშშ-ში.

Europe იყო 80-ანების ერთ-ერთი წარმატებული ჯგუფი და მსოფლიოში 30 მილიონი ალბომი გაყიდა. მან ორჯერ (*The Final Countdown*-ით და *Out of This World*-ით) მიაღწია უმაღლეს პოზიციებს „ბილბორდში“ და ასევე ორჯერ („The Final Countdown“-ით და „Carrie“-თ) უმაღლეს პოზიციებს „ბილბორდის“ სინგლების ცხელ ასეულში.

## დისკოგრაფია
;სტუდიური ალბომები
**Europe* (1983)
**Wings of Tomorrow* (1984)
**The Final Countdown* (1986)
**Out of This World* (1988)
**Prisoners in Paradise* (1991)
**Start from the Dark* (2004)
**Secret Society* (2006)
**Last Look at Eden* (2009)
**Bag of Bones* (2012)
**War of Kings* (2015)
**Walk the Earth* (2017)

## რესურსები ინტერნეტში
*ოფიციალური საიტი
*

## სქოლიო
კატეგორია:შვედური მძიმე როკ-ჯგუფები
კატეგორია:1979 წელს ჩამოყალიბებული ჯგუფები
კატეგორია:შვედური მძიმე მეტალ ჯგუფები
Back in Black

***Back in Black*** — ავსტრალიური როკ-ჯგუფ AC/DC-ს მეშვიდე ავსტრალიური და მეექვსე საერთაშორისო მასშტაბით გამოცემული სტუდიური ალბომი. იგი გამოვიდა 1980 წლის 25 ივლისს. ეს არის AC/DC-ს პირველი დისკი, ჩაწერილი ბონ სკოტის გარეშე, რომელიც იმავე წლის 19 თებერვალს გარდაიცვალა.

*Back in Black* არის ერთ-ერთი ბესტსელერი ალბომი, რომლის გაყიდვებმა 50 მილიონ ასლს გადააჭარბეს. აშშ-ში იგი ყველაზე გაყიდვადი დისკების სიაში რიგით მეორეა.

## სიმღერების სია
## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### გაყიდვები და სერტიფიცირებები
## სქოლიო 
კატეგორია:Atlantic Records-ის ალბომები
კატეგორია:1980 წლის ალბომები
კატეგორია:AC/DC-ის ალბომები
კატეგორია:ალბომები რობერტ ჯონ ლანგის პროდიუსერობით
Public Enemy

**Public Enemy** () — ამერიკული ჰიპ-ჰოპ ჯგუფი, რომელშიც შედიან Chuck D, Flavor Flav, Professor Griff, DJ Lord და ჯგუფი The S1W. კოლექტივში ასევე შედიან დენიელ მაკ-გოუენი (რომელმაც შეცვალა Terminator X), გიტარისტი ხარი უინი და ბას-გიტარისტი ბრაიან ჰარდგრუვი.

Public Enemy გამოირჩევა პოლიტიზირებული ტექსტებით, სადაც მსმენელის ყურადღებას სხვადასხვა პრობლემაზე ამახვილებენ (მათ შორის - შავკანიანი მოსახლეობის საკითხებზეც). კრიტიკოს როჯერ ჰილბერნის თქმით, Public Enemy არის ყველა დროის ყველაზე სახელგანთქმული ჰიპ-ჰოპ ჯგუფი, ხოლო სტივენ თომას ერლეუაინი მათ „თავისი დროის ყველაზე გავლენიან და რადიკალურ ჯგუფს“ უწოდებს.

## დისკოგრაფია
* *Yo! Bum Rush the Show* (1987)
* *It Takes a Nation of Millions to Hold Us Back* (1988)
* *Fear of a Black Planet* (1990)
* *Apocalypse 91... The Enemy Strikes Black* (1991)
* *Greatest Misses* (კომპილაციური, 1992)
* *Muse Sick-n-Hour Mess Age* (1994)
* ''There's a Poison Goin' On* (1999)
* *Revolverlution* (2002)
* *New Whirl Odor* (2005)
* *Rebirth of a Nation* 
* *How You Sell Soul to a Soulless People Who Sold Their Soul?* (2007)
* *Most of Our Heroes Don't Appear on a Stamp* (2012)
* *The Evil Empire of Everything* (2012)
* *Man Plans God Laughs* (2015)
* *Nothing Is Quick in the Desert* (2017)
* *Loud Is Not Enough* (2020) (სახელით Enemy Radio)
* *What You Gonna Do When the Grid Goes Down?* (2020)

### ერთობლივი ალბომები
* *Rebirth of a Nation* Paris-თან ერთად (2006)

### საუნდტრეკები
* *He Got Game'' (1998)

## რესურსები ინტერნეტში
* ოფიციალური საიტი
* Discogs-ზე

## სქოლიო 
კატეგორია:ამერიკული ჰიპ-ჰოპ ჯგუფები
კატეგორია:1982 წელს ჩამოყალიბებული ჯგუფები
ოპლანი

**ოპლანი** — ნორვეგიის საგრაფო. სულ ესაზღვრება 6 საგრაფო, ესენია: სამხრეთიდან – ოსლო და აკერსხუსი, სამხრეთ-დასავლეთიდან – ბუსკერუდი, ჩრდილო-დასავლეთიდან – სოგნ-ოგ-ფიურანე, ჩრდილოეთიდან – მერე-ოგ-რუმსდალი, ჩრდილო-აღმოსავლეთიდან – სერ-ტრენდელაგი და აღმოსავლეთიდან – ჰედმარკი. საგრაფოს ადმინისტრაციული ცენტრია ლილეჰამერი. ყველაზე მჭიდროდ დასახლებული მუნიციპალიტეტი იევიკი. ნორვეგიის საგრაფოებში სიდიდით მე-5 ადგილი უკავია.

## მუნიციპალიტეტები 
ოპლანი იყოფა 26 მუნიციპალიტეტად. ესენია:

500 პქ|მინი|მარჯვნივ|ოპლანის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* 

კატეგორია:ნორვეგიის საგრაფოები
ხუანგშანი

**ხუანგშანი** (, *ყვითელი მთა*) — მთათა სისტემა აღმოსავლეთ ჩინეთში, ანხუეის პროვინციის სამხრეთ ნაწილში. გამოირჩევა თავის პეიზაჟებით, განსაკუთრებულად გამოკვეთილი გრანიტის მწვერვალებით, ხუანშანის ფიჭვის ხეებით. ხშირად ხუანშანი ტრადიციული ჩინური მხატვრობისა და ლიტერატურის შთაგონების წყაროა, ისევე როგორც თანამედროვე ფოტოგრაფიის. დღეს ის იუნესკოს მსოფლიო მემკვიდრეობის ძეგლსა და ჩინეთის ერთ-ერთ უმთავრეს ტურისტულ ღირსშესანიშნაობას წარმოადგენს.

მთათა სისტემა მრავალ მწვერვალს მოიცავს, ზოგიერთი მათგანის სიმაღლე 1000 მეტრია ზღვის დონიდან. მსოფლიო მემკვიდრეობის ზონაში მოქცეულია 154 კმ² ტერიტორია, 142 კმ² კი ბუფერულ ზონას წარმოადგენს. ეს მთები მეზოზოურ ერაში, 100 მილიონი წლის წინ ჩამოყალიბდა.

ცინის დინასტიის ზეობისას, მთების სახელი იშანი იყო, თანამედროვე სახელი მას 747 წელს პოეტმა ლი ბომ უწოდა.

რეგიონის მცენარეულობა დამოკიდებულია სიმაღლეზე. 1100 მეტრის დაბლა გავრცელებულია ზომიერი ტყეები, 1800 მეტრამდე - ფოთოლმცვივანი ტყეები, მის მაღლა კი ალპური ვეგეტაცია, რომელიც ძირითადად ფიჭვისა და დაბალი მცენარეულობისგან შედგება.

ხუანგშანი მწვერვალები ხშირად ღრუბლების მაღლა ექცევიან და და წარმოქმნიან სანახაობრივ ფენომენს, ე.წ *ღრუბლების ზღვას*, რომელიც უზომოდ შთამბეჭდავია და უამრავ ტურისტს იზიდავს.

## გალერეა 
## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* ხუანშანის მიმოხილვა
* ხუანშანის მთების ტურისტული გზამკვლევი 

## სქოლიო 
კატეგორია:ჩინეთის ქედები
კატეგორია:მსოფლიო მემკვიდრეობის ძეგლები ჩინეთში
Ice-T

**ტრეისი მოროუ** (დ. 16 თებერვალი, 1958), ცნობილი სასცენო სახელით **Ice-T** — ამერიკელი რეპერი, მსახიობი, სცენარების ავტორი, პროდიუსერი და აქტივისტი.

გამოცემული აქვს 8 სტუდიური სოლო ალბომი და 4 სტუდიური ალბომი ჯგუფთან Body Count. ასევე ცნობილია, როგორც პოლიტიკური აქტივისტი.

## დისკოგრაფია
### სოლო 
* *Rhyme Pays* (1987)
* *Power* (1988)
* *The Iceberg/Freedom of Speech...Just Watch What You Say* (1989)
* *O.G. Original Gangster* (1991)
* *Home Invasion* (1993)
* *VI - Return of the Real* (1996)
* *The Seventh Deadly Sin* (1999)
* *Gangsta Rap* (2006)

### ჯგუფი Body Count 
* *Body Count* (1992)
* *Born Dead* (1994)
* *Violent Demise: The Last Days* (1997)
* *Murder 4 Hire* (2006)

## რესურსები ინტერნეტში 
* 
* 

კატეგორია:დაბადებული 16 თებერვალი
კატეგორია:დაბადებული 1958
კატეგორია:ამერიკელი რეპერები
კატეგორია:Ice-T
კატეგორია:Body Count-ის წევრები
კატეგორია:ცოცხალი ადამიანები
Ice Cube

**ო’ში ჯექსონი** , ცნობილი სასცენო სახელით **Ice Cube** (; დ. 15 ივნისი, 1969, ლოს-ანჯელესი, კალიფორნია, აშშ) — ამერიკელი რეპერი, მსახიობი, სცენარების ავტორი, კინო და მუსიკალური პროდიუსერი და რეჟისორი.

მისი კარიერა დაიწყო ჯგუფში C.I.A., მოგვიანებით კი გაგრძელდა N.W.A.-ში გამოსვლებით. 1990 წელს მან დატოვა N.W.A. და დაიწყო სოლო-კარიერა. იგი აგრეთვე არის წარმატებული რეჟისორი, მსახიობი და კინოპროდიუსერი.

2000-იანი წლების დასაწყისიდან Ice Cube ძირითადად დაკავებულია კინოკარიერით და ნაკლებ დროს უთმობს მუსიკალურს.

## დისკოგრაფია
; სტუდიური ალბომები
*''AmeriKKKa's Most Wanted* (1990)
**Death Certificate* (1991)
**The Predator* (1992)
**Lethal Injection* (1993)
**War & Peace Vol. 1 (The War Disc)* (1998)
**War & Peace Vol. 2 (The Peace Disc)* (1999)
**Laugh Now, Cry Later* (2006)
**Raw Footage* (2008)
**I Am the West* (2010)
; EP-ები
**Kill at Will* (1990)
; N.W.A-სთან
**N.W.A. and the Posse* (1987)
**Straight Outta Compton* (1988)
; Westside Connection-თან
**Bow Down* (1996)
**Terrorist Threats'' (2003)

## რესურსები ინტერნეტში 
* 
* 
* 

## სქოლიო
კატეგორია:დაბადებული 15 ივნისი
კატეგორია:დაბადებული 1969
კატეგორია:ამერიკელი რეპერები
კატეგორია:Ice Cube
კატეგორია:N.W.A.-ს წევრები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ბუსკერუდი

**ბუსკერუდი** — ნორვეგიის საგრაფო. სულ ესაზღვრება 7 საგრაფო, ესენია: სამხრეთიდან – ვესტფოლდი, სამხრეთ-დასავლეთიდან – ტელემარკი, ჩრდილო-დასავლეთიდან – ჰორდალანი, ჩრდილოეთიდან – სოგნ-ოგ-ფიურანე, აღმოსავლეთიდან – ოპლანი, სამხრეთ-აღმოსავლეთიდან – ოსლო და აკერსხუსი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია დრამენი. ნორვეგიის საგრაფოებში სიდიდით მე-12 ადგილი უკავია.

## მუნიციპალიტეტები 
ბუსკერუდი იყოფა 21 მუნიციპალიტეტად. ესენია:

500 პქ|მინი|მარჯვნივ|ბუსკერუდის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Buskerud fylkeskommune, 
* Hallingdal
* Ringeriks region
* Drammens region
* Vest region

კატეგორია:ნორვეგიის საგრაფოები
ბრერა

მინი|250პქ
**ბრერა**, ბრერის პინაკოთეკა – იტალიის ერთ–ერთი უდიდესი სურათების გალერეა. დაარსდა 1809 წელს, მდებარეობს მილანში. აქ დაცულია XIV-XIX საუკუნეების იტალიური ფერწერის ნიმუშები(ამბროჯო ლორენცეტის, მანტენიას, პიერო დელა ფრანჩესკას, ფრანჩესკო დელ კოსას, ბრამანტეს, ლეონარდო და ვინჩის სკოლის ოსტატთა, რაფაელის, ვერონეზეს, ტინტორეტოს, კარავაჯოს, ჯ.ბ. ტიეპოლოს სურათები, ლომბარდიის XV-XVI საუკუნეების ფრესკების გალერეა). აგრეთვე XV-XVII საუკუნეების ევროპის ფერმწერთა ნამუშევრების კოლექცია.

## ლიტერატურა
კატეგორია:გალერეები
კატეგორია:მუზეუმები ანბანის მიხედვით
პითაგორას რიცხვები

**პითაგორას რიცხვები** – სამეული ისეთი ნატურალური რიცხვებისა, რომელთა პროპორციული ან ტოლი გვერდების სამკუთხედი მართკუთხაა. პითაგორას თეორემის  თანახმად (a2+b2=c2), ასეთი სამკუთხედის გვერდებიდან უდიდესის (c) კვადრატი ტოლია დანარჩენი ორი (a, b) გვერდის სიგრძის კვადრატების ჯამისა.
შესაბამისად, ასეთი რიცხვებია:

## ლიტერატურა 
კატეგორია:პითაგორა
კატეგორია:მართკუთხა სამკუთხედი
ძაღლის ნაამბობი

**ძაღლის ნაამბობი** — მარკ ტვენის ნოველა, რომელიც პირველად 1903 წლის დეკემბერში გამოუშვა Harper's magazine–მ. მომავალი წლის იანვარში ის გამოიცა თვითკმარ პამფლეტად ვივისექციის საწინააღმდეგო ეროვნული საზოგადოებისთვის. 1904 წელს კი გამოიცა წიგნად ჰარპერის გამომცემლობის მიერ.

## რესურსები ინტერნეტში 
* ელექტრონული ვერსია ინგლისურ ენაზე

კატეგორია:მარკ ტვენის ნაწარმოებები
ტელემარკი

**ტელემარკი** — ნორვეგიის საგრაფო. სულ ესაზღვრება 5 საგრაფო, ესენია: ჩრდილო-აღმოსავლეთიდან – ბუსკერუდი, ჩრდილო-დასავლეთიდან – ჰორდალანი და რუგალანი, დასავლეთიდან – ეუსტ-აგდერი, სამხრეთ-აღმოსავლეთიდან – ვესტფოლდი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია შიენი. ნორვეგიის საგრაფოებში სიდიდით მე-10 ადგილი უკავია.

## მუნიციპალიტეტები 
ტელემარკი იყოფა 18 მუნიციპალიტეტად. ესენია:

400 პქ|მინი|მარჯვნივ|ტელემარკის მუნიციპალიტეტები

## იხილეთ აგრეთვე 
*ნორვეგიის საგრაფოები

## რესურსები ინტერნეტში 
* 
* Homepage of Telemark County 
* Homepage of Telemarkreiser AL, Destination Marketing Organization for Telemark
* County map 
* Rjukan lag av Norske Redningshunder, K9 saves lives
* The reality behind the movie

კატეგორია:ნორვეგიის საგრაფოები
კოგურიოს სამეფოს აკლდამები

მინი|255პქ|ძეგლის მდებარეობა

**კოგურეს სამეფოს ქალაქები და აკლდამები** — იუნესკოს მსოფლიო მემკვიდრეობის ძეგლი ჩინეთის ლიაონინისა და გირინის პროვინციების ტერიტორიაზე. მოიცავს სამი ქალაქის არქეოლოგიურ ნარჩენებს და 40 აკლდამას, რომელთაგან 14 იმპერატორებისაა, 26 კი სამეფოს დიდებულების. 

ნაშთები კოგურიოს სამეფოს მიეკუთვნება, რომელიც ჩინეთის ამ ნაწილში ძვ.წ. 37 და ახ.წ. 668 წლებში არსებობდა და ამავე დროს ერთ ერთია კორეის სამი სამეფოდან. ქალაქები წარმოადგენს ადამიანისა და ბუნების ქმნილებების შესანიშნავ ნაზავს. 

აკლდამები გამოირჩევა მოხატულობით და განსხვავებული კულტურების გავლენას განიცდის.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* Capital Cities and Tombs of the Ancient Koguryo Kingdom in UN sit

კატეგორია:მსოფლიო მემკვიდრეობის ძეგლები ჩინეთში
ვესტ-აგდერი

**ვესტ-აგდერი** — ნორვეგიის საგრაფო. სულ ესაზღვრება 2 საგრაფო, ესენია: აღმოსავლეთიდან – ეუსტ-აგდერი, დასავლეთიდან – რუგალანი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია კრისტიანსანი. ნორვეგიის საგრაფოებში სიდიდით მე-15 ადგილი უკავია.

## მუნიციპალიტეტები 
ვესტ-აგდერი იყოფა 15 მუნიციპალიტეტად. ესენია:

400 პქ|მინი|მარჯვნივ|ვესტ-აგდერის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Vest-Agder fylkeskommune
* Vest-Agder: Norway’s southernmost county 

კატეგორია:ნორვეგიის საგრაფოები
იუნგანი

**იუნგანის მღვიმეები** (ჩინ. 云冈石窟) — უძველესი ბუდისტური ტაძარი-მღვიმეები ჩინეთის შანსის პროვინციაში, ქალაქ დატონგის სიახლოვეს. წარმოადგენს კლდეში ნაკვეთი არქიტექტურის შესანიშნავ ნიმუშებს და ჩინეთის ერთ-ერთ ყველაზე ცნობილ სკულპტურულ ძეგლს.

კომპლექსი შედგება 252 ხელოვნურად გამოკვეთილი გამოქვაბულისგან და მოიცავს ბუდას 51 000 ქანდაკებას, რომელთაგან ზოგიერთის სიმაღლე 17 მეტრს აღწევს. გამოქვაბულები ძირითადად ახ.წ. 460 - 525 წლებში, ჩრდილოეთ ვეის დინასტიის პერიოდში აიგო, როდესაც ჩინურმა ბუდიზმმა აღმასვლა დაიწყო.

2001 წელს, იუნესკომ იუნგანიმსოფლიო მემკვიდრეობის სიაში შეიტანა, როგორც „შედევრი ადრეული ჩინური ბუდიზმის მღვიმის ხელოვნებისა".

## გალერეა

Image:Buddhist_paintings_Yungang.jpg|
Image:Datong 14 grotta.jpg|
Image:Buddhas_in_collapsed_cave_Yungang.jpg|
Image:Yungangshiku.JPG
Image:Large and small statues Yungang.jpg

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* UNESCO World Heritage page about Yungang Grottoes
* Protecting the Yungang Grottoes from Air Pollution Damage

კატეგორია:მსოფლიო მემკვიდრეობის ძეგლები ჩინეთში
კატეგორია:კლდის არქიტექტურა
ეუსტ-აგდერი

**ეუსტ-აგდერი** — ნორვეგიის საგრაფო. სულ ესაზღვრება 3 საგრაფო, ესენია: ჩრდილო-აღმოსავლეთიდან — ტელემარკი, ჩრდილო-დასავლეთიდან — რუგალანი, დასავლეთიდან — ვესტ-აგდერი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია არენდალი. ნორვეგიის საგრაფოებში სიდიდით მე-14 ადგილი უკავია.

## მუნიციპალიტეტები 
ეუსტ-აგდერი იყოფა 15 მუნიციპალიტეტად. ესენია:

400 პქ|მინი|მარჯვნივ|ეუსტ-აგდერის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Political map 
* Aust-Agder fylkeskommune (in English) 
* Photogallery 

კატეგორია:ნორვეგიის საგრაფოები
ცის ტაძარი

**ცის ტაძარი** (ჩინ. 天壇) — დაოსიზმის ტაძარი და სამონასტრო კომპლექსი პეკინის ცენტრალურ ნაწილში. მას ყოველწლიურად სტუმრობდნენ მინისა და ცინის იმპერიის იმპერატორები და მოსავლის ღმერთისადმი ლოცულობდნენ. ტაძარი პეკინის ერთ-ერთ სიმბოლოს წარმოადგენს. მისი ფართობი 267 ჰექტარია.

კომპლექსი  1420 წელს, მინის იმპერიის ეპოქაში აშენდა. თავდაპირველად მას ცისა და დედამიწის ტაძარი ეწოდებოდა, მაგრამ 1530 მხოლოდ „ცის ტაძრად" იწოდება. XVI საუკუნეში ის გააფართოვეს. XIX საუკუნის 50-იან წლებში, ოპიუმის მეორე ომის მიმდინარეობისას, ტაძარი ინგლისურ-ფრანგულმა ალიანსმა აიღო. 1914 წელს, ჩინეთის რესპუბლიკის პრეზიდენტმა იუან შიკაიმ, ტაძარში ლოცვის ცერემონია ჩაატარა, რითაც მან ჩინეთის იმპერატორობაზე განაცხადა პრეტენზია.

ცის ტაძარი იმპერატორის სასახლის სამხრეთ-აღმოსავლეთით მდებარეობს. ტაძრის ფორმები ჩინური ტრადიციებით აიხსნება: წრე ცის სიმბოლოა, ხოლო კვადრატი დედამიწის ძალების.

ყოველი ზამთრის ბუნიობისას, იმპერატორი აკრძალული ქალაქიდან ოჯახთან ერთად ტაძარში მოდიოდა. დაუშვებელი იყო რიგით ჩინელს ეს პროცესია და შემდგომი ცერემონია დაენახა, როდესაც იმპერატორი მოსავლის ღმერთისადმი ლოცულობდა. ჩინელებს სჯეროდათ, რომ  ცერემონიაში დაშვებული პატარა შეცდომაც კი, შემდგომ წელში მთელი ერისთვის დიდ უბედურებას მოასწავებდა.

1998 წელს, იუნესკომ ცის ტაძარი მსოფლიო მემკვიდრეობის სიაში შეიტანა, როგორც „მსოფლიოს ერთ-ერთი უდიდესი ცივილიზაციის არქიტექტურული შედევრი“.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* პფიციალური საიტი 
* Chinadaily news

## სქოლიო 
კატეგორია:მსოფლიო მემკვიდრეობის ძეგლები ჩინეთში
მერე-ოგ-რუმსდალი

**მერე-ოგ-რუმსდალი** — ნორვეგიის საგრაფო. სულ ესაზღვრება 3 საგრაფო, ესენია: აღმოსავლეთიდან – სერ-ტრენდელაგი, სამხრეთ-აღმოსავლეთიდან – ოპლანი, სამხრეთ-დასავლეთიდან – სოგნ-ოგ-ფიურანე. საგრაფოს ადმინისტრაციული ცენტრია მოლდე. ყველაზე მჭიდროდ დასახლებული მუნიციპალიტეტი ოლესუნი. ნორვეგიის საგრაფოებში სიდიდით მე-11 ადგილი უკავია.

## მუნიციპალიტეტები 
მერე-ოგ-რუმსდალი იყოფა 38 მუნიციპალიტეტად. ესენია:

500 პქ|მინი|მარჯვნივ|მერე-ოგ-რუმსდალის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* 
* Møre og Romsdal county 

## სქოლიო
კატეგორია:ნორვეგიის საგრაფოები
სერ-ტრენდელაგი

**სერ-ტრენდელაგი** — ნორვეგიის საგრაფო. სულ ესაზღვრება 4 საგრაფო, ესენია: ჩრდილოეთიდან – ნურ-ტრენდელაგი, სამხრეთიდან – ხედმარკი, სამხრეთ-დასავლეთიდან – ოპლანი, დასავლეთიდან – მიორე-ოგ-რუმსდალი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია ტრონხეიმი. ნორვეგიის საგრაფოებში სიდიდით მე-7 ადგილი უკავია.

## მუნიციპალიტეტები 
სერ-ტრენდელაგი იყოფა 25 მუნიციპალიტეტად. ესენია:

400 პქ|მინი|მარჯვნივ|სერ-ტრენდელაგის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Picture: Rare vegetation at the mouth of river Gaula

კატეგორია:ნორვეგიის საგრაფოები
Falling into You

***Falling into You*** — მომღერალ სელინ დიონის 1996 წლის სტუდიური ალბომი. იგი გამოვიდა 1996 წლის 8 მარტს, ლეიბლზე Epic. მასში შეტანილია მომღერლის დღეისათვის რამდენიმე ცნობილი ჰიტ-სინგლი, მათ შორის - It's All Coming Back to Me Now და All by Myself,

დღეისათვის გაყიდულია ალბომის დაახლოებით 32 მილიონი ასლი. ამ შედეგით იგი ითვლება მსოფლიოს ერთ-ერთ ბესტსელერად.

## სიმღერების სია
## ჩარტები
### ყოველკვირეული ჩარტები
### ათწლეულის საბოლოო ჩარტი
### წლის საბოლოო ჩარტები
### ყველა დროის ჩარტები
## სერტიფიცირებები და გაყიდვები
## სქოლიო 
კატეგორია:Epic Records-ის ალბომები
კატეგორია:1996 წლის ალბომები
კატეგორია:სელინ დიონის ალბომები
ჰორდალანი

**ჰორდალანი** () — ნორვეგიის საგრაფო. სულ ესაზღვრება 4 საგრაფო, ესენია: ჩრდილოეთიდან – სოგნ-ოგ-ფიურანე, აღმოსავლეთიდან – ბუსკერუდი, სამხრეთ-აღმოსავლეთიდან – ტელემარკი, სამხრეთიდან – რუგალანი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია ბერგენი. ნორვეგიის საგრაფოებში სიდიდით მე-9 ადგილი უკავია.

## მუნიციპალიტეტები 
ჰორდალანი იყოფა 33 მუნიციპალიტეტად. ესენია:

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* County web site 
* Map of Hordaland 

კატეგორია:ნორვეგიის საგრაფოები
დენგფენგი

**დენგფენგი** (ჩინ. 登封) — ქალაქი ჩინეთის ხენანის პროვინციაში. მისი ძველი სახელია **იანჩენგი**. ფართობი 1200 კმ²-ს შეადგენს, ხოლო მოსახლეობა ბოლო მონაცემებით  630 000 ადამიანს.

ქალაქი ჩინეთის ერთ-ერთი წმინდა მთის - სუნშანის ძირში მდებარეობს. წარმოადგენს ჩინეთის მნიშვნელოვან სულიერ ცენტრს. აქ მდებარეობს სხვადასხვა რელიგიების ტაძრები და ინსტიტუტები. მათ შორისაა დაოსიზმის ძონგუეს ტაძარი, ბუდიზმის შაოლინის ტაძარი თუ კონფუციანური აკადემია. ჩინურ ლიტერატურასა და პოზეიაში დენგფენგს „*ცისა და მიწის ცენტრს*" უწოდებენ.

2010 წელს, იუნესკომ ქალაქის რამდენიმე ძეგლი მსოფლიო მემკვიდრეობის სიაში შეიტანა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* ოფიციალური საიტი

## სქოლიო 
კატეგორია:ჩინეთის ქალაქები
კატეგორია:მსოფლიო მემკვიდრეობის ძეგლები ჩინეთში
ტრომსი

**ტრომსი** — ნორვეგიის საგრაფო. სულ ესაზღვრება 2 საგრაფო, ესენია: აღმოსავლეთიდან – ფინმარკი, სამხრეთ-დასავლეთიდან – ნურლანი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია ტრომსიო. ნორვეგიის საგრაფოებში სიდიდით მე-4 ადგილი უკავია.

## მუნიციპალიტეტები 
ტრომსი იყოფა 25 მუნიციპალიტეტად. ესენია:

500 პქ|მინი|მარჯვნივ|ტრომსის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Visitnorway.com Troms 
* Troms touring association

კატეგორია:ნორვეგიის საგრაფოები
ვესტფოლდი

**ვესტფოლდი** — ნორვეგიის საგრაფო. სულ ესაზღვრება 2 საგრაფო, ესენია: ჩრდილოეთიდან – ბუსკერუდი, დასავლეთიდან – ტელემარკი. საგრაფოს ადმინისტრაციული ცენტრია ტიონსბერგი. ყველაზე მჭიდროდ დასახლებული მუნიციპალიტეტი სანეფიორი. ნორვეგიის საგრაფოებში სიდიდით მე-18 ადგილი უკავია.

## მუნიციპალიტეტები 
ვესტფოლდი იყოფა 14 მუნიციპალიტეტად. ესენია:

350 პქ|მინი|მარჯვნივ|ვესტფოლდის მუნიციპალიტეტები

## იხილეთ აგრეთვე 
*ნორვეგიის საგრაფოები

## რესურსები ინტერნეტში 
*Vestfold photo gallery 

კატეგორია:ნორვეგიის საგრაფოები
ნურ-ტრენდელაგი

**ნურ-ტრენდელაგი** — ნორვეგიის საგრაფო. სულ ესაზღვრება 2 საგრაფო, ესენია: ჩრდილოეთიდან – ნურლანი, სამხრეთიდან – სერ-ტრენდელაგი. საგრაფოს ადმინისტრაციული ცენტრია სტეინხირი. ყველაზე მჭიდროდ დასახლებული მუნიციპალიტეტი სხერდალი. ნორვეგიის საგრაფოებში სიდიდით მე-6 ადგილი უკავია.

## მუნიციპალიტეტები 
ნურ-ტრენდელაგი იყოფა 24 მუნიციპალიტეტად. ესენია:

400 პქ|მინი|მარჯვნივ|ნურ-ტრენდელაგის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* 

კატეგორია:ნორვეგიის საგრაფოები
რუგალანი

**რუგალანი** — ნორვეგიის საგრაფო. სულ ესაზღვრება 4 საგრაფო, ესენია: ჩრდილოეთიდან – ჰორდალანი, ჩრდილო-აღმოსავლეთიდან – ტელემარკი და ეუსტ-აგდერი, აღმოსავლეთიდან – ვესტ-აგდერი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია სტავანგერი. ნორვეგიის საგრაფოებში სიდიდით მე-13 ადგილი უკავია.

## მუნიციპალიტეტები 
რუგალანი იყოფა 26 მუნიციპალიტეტად. ესენია:

500 პქ|მინი|მარჯვნივ|რუგალანის მუნიციპალიტეტები

## იხილეთ აგრეთვე 
* ნორვეგიის საგრაფოები

## რესურსები ინტერნეტში 
* Rogaland County Council  - ოფიციალური საიტი
* County web site (English) Last update: 2001 
* Map 
* Region Stavanger Official tourism site for the Stavanger region
* Google Map
* Maps  City, District and Regional maps - Rogaland

კატეგორია:ნორვეგიის საგრაფოები
ტობანიერის განძი

**ტობანიერის განძი** — ვერცხლის მონეტების განძი, რომელიც აღმოჩენდა ვანის მუნიციპალიტეტის სოფელ ტობანიერში.

განძი აღმოჩნდა 1927 წელს. შემორჩენილია 215 ცალი, უმეტესობა (186 ცალი) ტრაპეზუნტის ასპერებია, რომლებიც მოჭრილია იმპერატორების იოანე I-ის (1235-1238 წწ.), მანუელ I-ის (1238-1263 წწ.), იოანე II-ისა (1280-1297 წწ) და ალექსი II-ის (1297 წ.) მიერ. განძის 27 მონეტა განეკუთვნება ე.წ. კირმანეულის კატეგორიას, რომლის ემისია დასავლეთ საქართველოში წარმოებდა. 1 მონეტა სელჩუკურია (1232/1233), 1 — ჰულაგუიანთა (1281/1282). განძი ჩაფლული უნდა იყოს XIII-XIV საუკუნეების მიჯნაზე. დაცულია ქუთაისის სახელმწიფო მუზეუმში.

## ლიტერატურა
კატეგორია:საქართველოში აღმოჩენილი განძები
კატეგორია:ვანის მუნიციპალიტეტი
მინისა და ცინის დინასტიების სამეფო აკლდამები

**მინისა და ცინის დინასტიების სამეფო აკლდამები** (ჩინ. 明清皇家陵寝) — იუნესკოს მსოფლიო მემკვიდრეობის ძეგლი ჩინეთში, რომელიც შედგება ჩინეთის სხვადასხვა ნაწილში მდებარე რამდენიმე მავზოლეუმის კომპლექსისაგან, სადაც მინისა და ცინის დინასტიების იმპერატორები არიან დაკრძალულნი, რომლებიც ჩინეთს 500-ზე მეტი წლის განმავლობაში მართავდნენ (1368-1911 წ.წ.).  

## კომპონენტები 
***კომპლექსი შედგება:***

### მინის დინასტია 
* სიაოლინის მავზოლეუმი ქალაქ ნანკინში
* მინის დინასტიის აკლდამები - პეკინის შემოგარენში მდებარე 13 იმპერატორის მავზოლეუმი.
* სიანლინის მავზოლეუმი ხუბეის პროვინციაში, ჩჟუ ხოუცუენას მავზოლეუმი (1507–1567), ციაცზინის მავზოლეუმი (1521-1567)
* სამეფო ოჯახის ნათესავთა აკლდამები

### ცინის დინასტია 
* დინასტიის პირველ იმპერატორთა სამარხები, მათ შორის ლიაონინის აკლდამა
* ცინის მავზოლეუმის ორი კომპლექსი პეკინთან.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* Imperial Tombs of the Ming and Qing Dynasties on the World Heritage Sites website
* Advisory Body Evaluation (for the Liaoning Tombs, January 22, 2003)
* Original Decision Document (October 29, 2004 - see p. 38, 39)
* Locational Information: Imperial Tombs of the Ming and Qing Dynasties (for the sites listed in 2000 and 2003)

კატეგორია:მსოფლიო მემკვიდრეობის ძეგლები ჩინეთში
გომისმთა

**გომისმთა** — დაბა და მაღალმთიანი კლიმატური საზაფხულო კურორტი საქართველოში, გურიის მხარის ოზურგეთის მუნიციპალიტეტში, ოზურგეთიდან (რკინიგზის უახლოესი სადგური) 33 კმ-ზე.

## გეოგრაფია
გომისმთა მდებარეობს მესხეთის ქედის ჩრდილოეთ ფერდობზე, მდინარე ბჟუჟის ხეობაში, ზღვის დონიდან 2100-2755 მეტრის სიმაღლეზე. რელიეფი – მთაგორიანია, კლიმატი კი – საშუალო მთის. ზამთარი ცივია და უხვთოვლიანი, ზაფხული — ზომიერად გრილი. იანვრის საშუალო ტემპერატურაა -5 °C, აგვისტოს საშუალო ტემპერატურაა 13–18 °C. ნალექების წლიური რაოდენობა არის 1600-1700 მმ. ჰაერის საშუალო წლიური ფარდობითი ტენიანობა – 75 %. მზის ნათების ხანგრძლივობა წელიწადში – 2000-2060 საათია. გომისმთას სამხრეთ-დასავლეთიდან აკრავს წიწვოვანი ტყე ნაძვნარი-სოჭნარი და წყაროები, ხოლო ჩრდილო-აღმოსავლეთიდან ალპური მდელოები. გომისმთასთან ახლოსაა ჭინჭაოს ტბა, რომელიც ზღვის დონიდან 2500 მეტრზე მდებარეობს.

## ისტორია
გომისმთას იყენებდნენ გურიისა და აჭარის მცხოვრები მწყემსები საქონლის საზაფხულო საძოვრად. საძოვრები ეკუთვნოდა შემოქმედის მონასტერს. აქ საქონელი აჰყავდათ ჭვანისწყლის ხეობიდან. ბაჟად იხდიდნენ ცხვარს, გადაზელილ ყველსა და პურს. ლეგენდის თანახმად მწყემსი თუმანოვი მიადგა გომისმთას განუკურნებელი სენით შეპყრობილ ქალიშვილთან ერთად, რომელიც იქ განიკურნა. ადგილს, სადაც მოგვიანებით გაჩნდა კურორტი გომისმთა, ეწოდებოდა ნაფაცხვარი. მის ირგვლივაა ადგილები ხარიათაღი, ცხემლის იაილა, შუა იაილა. 1902 წელს ნაფაცხვარში იდგა 20-მდე სახლი და სამი დუქანი. დამსვენებელთა რიცხვი 200-ს აღემატებოდა. ვინმე გიგინეიშვილს გაუმართავს უფასო წარმოდგენა და კონცერტი.

1931 წელს ფილიპე მახარაძე ავიდა კურორტზე და დაათვალიერა იგი, ხოლო შემდგომ მისი დელეგაცია ცხენებით გადავიდა ბახმაროზე. ბახმაროდან დელეგაციამ ექიმი სპეციალისტი წაიყვანა გომისმთაზე კურორტის თვისებების შესასწავლად. მეორე მსოფლიო ომმა შეაფერხა გომისმთაზე ინფრასტრუქტურის განვითარება. კურორტის მშენებლობა ომის შემდგომ განახლდა. საავტომობილო გზა ოზურგეთიდან გომისმთამდე გაყვანილ იქნა 1955 წელს. ამ დროს გომისმთაზე 500-მდე დასასვენებელი კოტეჯი იდგა და ყოველწლიურად საშუალოდ 4500-5000 დამსვენებელი სტუმრობდა. 1970 წლისთვის სახლების რაოდენობა 1000, დამსვენებლებისა კი 7-8 ათასი იყო. 1970-იან წლებში მოეწყო კლუბი, საექიმო პუნქტი და აფთიაქი. 1980-იან წლებში კი გომისმთაზე უკვე 1500 დასასვენებელი კოტეჯი იყო, მაგრამ არ იყო მოწყობილი წყალგაყვანილობა, ელექტროენერგია და სატრანსპორტო მომსახურება. 1991 წელს იყო ელექტროენერგიის გაყვანის მცდელობა. 2010 წლიდან დაწესდა დღესასწაული „გომისმთობა“.

2021 წლის 1 იანვრიდან გომისმთას მიენიჭა დაბის სტატუსი.

## კურორტი
სამკურნალო ჩვენებები: სუნთქვის ორგანოების არატუბერკულოზური ხასიათის დაავადებები, ქრონიკული ბრონქიტი, მშრალი ბრონქიტი, მეზენტერიული ბრონქული და პერიფერიული ლიმფური ჯირკვლების ლიმფადენიტი, ქრონიკული ტუპრტკულოზური ანთებითი პროცესების დახურული ფორმები, რაქიტი, მეორადი ანემია, ბრონქული ასთმის მსუბუქი ფორმები. მკურნალობის ფორმაა პასიური კლიმატოთერაპია.

## ლიტერატურა
**ჩხატარაიშვილი ქ*. „ნაფაცხვარი - გომისმთა“ 1976

## რესურსები ინტერნეტში 
*მარშრუტი ბახმარო-გომისმთა

## სქოლიო
კატეგორია:ოზურგეთის მუნიციპალიტეტის კურორტები
კატეგორია:ოზურგეთის მუნიციპალიტეტის დაბები
მეტასტაბილური მდგომარეობა

thumb|200px|მეტასტაბილურობა ბურთის მაგალითზე ორმოში
**მეტასტაბილური მდგომარეობა** ( «საშუალებით, გზით» და  «მდგრადი»), არის ფიზიკური სისტემის არამდგრადი წონასწორობის მდგომარეობა, რაშიც სისტემა შეიძლება იყოს დიდი ხნის განმავლობაში.

მეტასტაბილური მდგომარეობა ფართოდაა გავრცელებული ბუნებაში და გამოიყენება მეცნიერებაში და ტექნიკაში. მეტასტაბილურ მდგომარეობასთანაა დაკავშირებული, მაგალითად, მაგნიტური, ელექტრული და დრეკადი გისტერეზისის მოვლენები, გადაჯერებული ხსნარების შექმნა, ფოლადის წრთობა, მინის წარმოება და სხვა.

## თერმოდინამიკაში 
მეტასტაბილური მდგომარეობა შეესაბამება სისტემის თერმოდინამიკური პოტენციალის ერთ-ერთ მინიმუმს მოცემული გარე პირობებში. მდგრად (სტაბილურ) მდგომარეობას პასუხობს ყველაზე მინიმუმი. ერთსახოვანი სისტემა მეტასტაბილურ მდგომარეობაში აკმაყოფილებს თერმოდინამიკური წონასწორობის მდგრადობის პირობებს C_P>C_V>0, (dP/dV)_T, ფიზიკური პარამეტრების მცირე ცვლილებებში, (თერმოდინამიკური ენტროპია, სიმკვრივე და სხვა). მცირე ცვლილებებისას სისტემა გადადის აბსოლუტურად მდგრად მდგომარეობაში. მეტასტაბილური მდგომარეობის დიდი კლასი დაკავშირებულია 1-ი სახის ფაზურ გადასვლასთან (კრისტალი \leftrightarrow სითხე \leftrightarrow აირი).

## კვანტურ სისტემებში 
მეტასტაბილური მდგომარეობა კვანტურ სისტემებში — არის მდგომარეობა არსებობის დროით (\tau), აღზნებული მდგომარეოაბ ატომური სისტემის უფრო მეტი არსებობის დროით состояний (~10^{-8} с). ჩვეულებრივ მეტასტაბილურად თვლიან აღზენბულ მდგომარეობას, გამოსხივებას (რადიაცია).

## ლიტერატურა 
* ლ.დ. ლანდაუ, ე.მ. ლიფშიცი: სტატისტიკური ფიზიკა,გამომც. "მეცნიერება", მ, 1964 წ.

## რესურსები ინტერნეტში 
*სტატია БСЭ

კატეგორია:თერმოდინამიკა
გიგანტური პანდების ნაკრძალი

**სიჩუანის გიგანტური პანდების ნაკრძალი** (ჩინ. 四川大熊貓棲息地) — ნაკრძალი ჩინეთის პროვინცია სიჩუანში. აქ ბინადრობენ მაღალი საფრთხის ქვეშ მყოფი გიგანტური პანდების მსოფლიო რაოდენობის 30%, მიმდინარეობს მათი მოშენება გამრავლება. ტერიტორიის ფართობი 9245 კმ²-ია და მოიცავს შვიდ ნაკრძალსა და და ცხრა სამეცნიერო პარკს.

გარდა პანდებისა, აქ ბინადრობენ ასევე საფრთხის ქვეშ მყოფი სხვა სახეობები: წითელი პანდა, თოვლის ლეოპარდი, ხალებიანი ლეოპარდი. ტროპიკული ტყეების მიღმა, განლაგებულია მსოფლიოს ბოტანიკურად უმდიდრესი ზონები, სადაც ფლორის 5000-6000 სახეობაა გავრცელებული. მიჩნეულია, რომ რეგიონი მსგავსია მესამეული სისტემის ერის პალეო-ტროპიკული ტყეებისა.

2006 წელს, იუნესკომ ნაკრძალი მსოფლიო მემკვიდრეობის სიაში შეიტანა.

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* UNESCO description of the site
* Wolong Panda Club 
* Pandas ! 

კატეგორია:მსოფლიო მემკვიდრეობის ძეგლები ჩინეთში
ხუანლუნი

**ხუანლუნი** (ჩინ. 黃龍, *ყვითელი დრაკონი*) — სანახაობრივი პეიზაჟების მქონე ტერიტორია ჩინეთის სიჩუანის პროვინციაში. მდებარეობს მინშანის მთათა სისტემის სამხრეთით. არეალი ცნობილია მრავალფერი გარემოთი, რომელიც ძირითადად კალციტის დეპოზიტებისგან შედგება, განსხვავებული ტყის ეკოსისტემებით, თოვლით დაფარული მწვერვალებით, ჩანჩქერებითა და ცხელი წყაროებით. 

ხუანლუნში ბინადრობს მრავალი საფრთხის ქვეშ მყოფი ცხოველი, მათ შორისაა გიგანტური პანდა და ოქროსცხვირიანი მაიმუნი. 

მრავალათასწლოვანი გეოლოგიური ევოლუციის წყალობით, ხუანლონგი მოიცავს მრავალ უნიკალურ ლანდშაფტსა და გეოლოგიურ ფორმაციას. 

1992 წელს, იუნესკომ ხუანლუნი მსოფლიო მემკვიდრეობის სიაში შეიტანა.

## გალერეა

Image:HuangLong 2002-09-12 53.jpg|
Image:HuangLong 2002-09-12 02.jpg
Image:HuangLong 2002-09-12 19.jpg|
File:HuanglongGate.jpg|
File:Huanglong-calcific-ponds.jpg|
File:Water-of-Five-colored-Pond Huanglong Sichuan China.jpg
File:Five-colored-Pond and Huanglong-temple Huanglong Sichuan China.jpg

## იხილეთ აგრეთვე
* იუნესკოს მსოფლიო მემკვიდრეობის ძეგლები ჩინეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* UNESCO World Heritage page about Huanglong

კატეგორია:მსოფლიო მემკვიდრეობის ძეგლები ჩინეთში
კატეგორია:ჩინეთის ეროვნული პარკები
დჰამაპადა

**დჰამპადა** — ბუდისტების წმიდა წიგნი. მასში გამოვლინდა ბუდისტებისთვის დამახასიათებელი სასჯელების მასშტაბებისა და როლის შეზღუდვის ტენდენცია. ის ბრაჰმანად ადამიანს მიიჩნევდა არა წარმომავლობის, არამედ იმის მიხედვით, რამდენად სწორად იცხოვრებდა და სრულყოფდა საკუთარ  თავს ცხოვრებაში.

## რესურსები ინტერნეტში 
*by Bhikkhu Varado and Samanera Bodhesako (2008)
*by Ajahn Munindo  (2005)
*by John Richards  (1993)

კატეგორია:ბუდიზმი
ბრესტ-ლიტოვსკის ზავი

**ბრესტის ზავი** — სეპარატული სამშვიდობო ხელშეკრულება, ერთი მხრით, საბჭოთა რუსეთსა და მეორე მხრივ, გერმანიას, ავსტრია-უნგრეთს, ოსმალეთის იმპერიასა და ბულგარეთს შორის. ხელი მოაწერეს 1918 წლის 3 მარტს ბრესტ-ლიტოვსკში. რუსეთის მხრიდან ხელშეკრულების რატიფიცირება მოხდა სრულიად რუსეთის საბჭოების საგანგებო მეოთხე ყრილობის მიერ 15 მარტს. გერმანულმა რაიხსტაგმა მოიწონა 22 მარტს და გერმანიის იმპერატორმა ვილჰელმ II-მ რატიფიკაცია მოახდინა 26 მარტს.

ხელშეკრულების IV მუხლის მიხედვით ოსმალეთმა მიიღო ბათუმისა და ყარსის ოლქები. ხელშეკრულება დაიდო ამიერკავკასიის წარმომადგენელთა მონაწილეობის გარეშე და ის არ აღიარა ამიერკავკასიის დროებითმა მთავრობამ ამიეკავკასიის სეიმმა, რის გამოც გაგრძელდა საბრძოლო მოქმედებები კავკასიის ფრონტზე ოსმალეთსა და ამიერკავკასიის ფედერაციას შორის.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## ლიტერატურა
## სქოლიო
კატეგორია:პირველი მსოფლიო ომი
კატეგორია:1918 წელი აზიაში
კატეგორია:XX საუკუნის სამშვიდობო ხელშეკრულებები
მუსიკალური თეატრი (ბათუმი)

ახალგაზრდული **მუსიკალური თეატრი** ბათუმის სახელმწიფო მუსიკალური ცენტრის შემადგენელი ნაწილია და მასთან ერთად დაარსდა. მისი მესვეურები იმთავითვე ცდილობდნენ თეატრი ჟანრობრივი მრავალფეროვნების გზით წაეყვანათ. მართლაც თეატრის რეპერტუარში ნახავთ კლასიკურ საოპერო მუსიკასაც, თანამედროვე მიუზიკლებსაც, როკ-ოპერას, პოპულარულ თუ როკ-მუსიკის საუკეთესო ნიმუშებსაც.

## თეატრის შემოქმედებითი ჯგუფი 
thumb|left|200px|თეატრის სამხატვრო ხელმძღვანელი თენგიზ შამილაძე, კომპოზიტორი მინდია ხითარიშვილი, მთავარი ქორმაისტერი და ვოკალის პედაგოგი მანანა ჩაუშბა
thumb|right|200px|როკ-ოპერა „თავფარავნელის ბალადა“ აფიშა
*მთავარი ქორმაისტერი და ვოკალის პედაგოგი* — მანანა ჩაუშბა

*გაორკესტრებისა და არანჟირების სპეციალისტი, კომპოზიტორი — მინდია ხითარიშვილი
*ქორმაისტერი — ჟუჟუნა კილაძე
*პედაგოგ-ორგანიზატორი და პლასტიკის პედაგოგი — გოჩა არობელიძე
*კონცერტმაისტერი — ევგენია ღოღელიანი
*თეატრის სამხატვრო ხელმძღვანელი — თენგიზ შამილაძე

## სოლისტები და დასი 
thumb|left|200px|მწერალ და დრამატურგ თამაზ ჭილაძესთან ერთად thumb|right|200px|ნანოს და მოახლეების სცენა როკ-ოპერიდან „თავფარავნელის ბალადა“ (2010)

თეა გელოვანი, რამაზ ვარშანიძე, მარიამ ძნელაძე, ირაკლი გოგიტიძე, მამუკა ჩაუშბა, პაატა ფაცია, პაატა აბესლამიძე, მარიამ ხითარიშვილი, მარიანა ჩაუშბა, ნატო ფრუიძე, გივი გიგინეიშვილი, თეონა ჩიტაიშვილი, ნინო ხალვაში, თაკო ბარათაშვილი, ნინო კონცელიძე, პაატა მოისწრაფიშვილი, ირაკლი გვარჯალაძე, გიორგი ნაკაშიძე, ომარ სურმანიძე.

## შემოქმედებითი ისტორია 
თეატრში არაერთი თეატრალიზებული შოუ,კონცერტი თუ სპექტაკლი დაიდგა.მაყურებელს ახსოვს თეატრალიზებული შოუ-კონცერტი „ჩემი გზა“ (2005), რომლის პროგრამა მოიცავდა როგორც ნეაპოლურ სიმღერებსა და რომანსებს, ისე პოპ და როკ-მუსიკის ნიმუშებს.

მუსიკალურმა თეატრმა ერთ-ერთ თეატრალიზებულ შოუ-კონცერტში სანახაობრივად და ვოკკალურად შესანიშნავი ფრაგმენტები წარმოადგინა რიშარ კოჩიანტის მიუზიკლიდან „პარიზის ღვთისმშობლის ტაძარი“ (2006) მაყურებელმა ეს წარმოდგენა ძალიან კარგად მიიღო. თეატრმა იგი დედაქალაქის მაყურებელსაც წარმოუდგინა კოტე მარჯანიშვილის თეატრის სცენაზე საფრანგეთის ეროვნული დღესასწაულის ,ბასტილიის დაცემის დღის (14 ივლისი) აღსანიშნავად. ამ თეატრალიზებულ კონცერტს საქართველოში საფრანგეთის საელჩოს წარმომადგენლებიც დაესწრნენ და წარმოდგენის ბოლოს დიდი მადლიერება გამოხატეს ახალგაზრდული მუსიკალური თეატრის მისამართით და მათი ხელოვნებისათვის,აღიარებული მიუზიკლის საინტერესოდ და პროფესიულად შესრულებისათვის.

თანამედროვე მიუზიკლს კლასიკური ოპერა — ვინჩენცო ბელინის „მონტეკები და კაპულეტები“ მოჰყვა. იგი რეჟისორმა გიორგი თავაძემ განახორციელა და კლასიკური მუსიკის მოყვარულთა მოწონება დაიმსახურა.

2010 წლის 22 და 23 დეკემბერს თეატრმა მაყურებელს თავის შემოქმედებით ისტორიაში ყველაზე მასშტაბური, სრულფასოვანი მუსიკალური სპექტაკლი — როკ-ოპერა „თავფარავნელის ბალადა“ შესთავაზა, რომელიც ქართველმა კომპოზიტორმა მინდია ხითარიშვილმა დაწერა. როკ-ოპერის ლიბრეტო თამაზ ჭილაძის პიესის მიხედვით პოეტ ირმა გურიელს ეკუთვნის. დამდგმელი რეჟისორი გიორგი (გოგა) თავაძე. სცენოგრაფია გოგლა გოგიბერიძის და ლუკა ბესელიას. როკ-ოპერა მაყურებელმა დიდი აღფრთოვანებით მიიღო. thumb|right|200px|სოლისტები რამაზ ვარშანიძე (თავფარავნელი) თეა გელოვანი (ნანო)

## რესურსები ინტერნეტში 
* თეატრის ისტორია  

კატეგორია:ბათუმის თეატრები
ალასკის დროშა

**ალასკის დროშა** () — ამერიკის შტატ ალასკის ერთ-ერთი სიმბოლო. დროშა შეიმუშავა 1926 წელს 13 წლის ბენი ბენსონმა, ხოლო 1927 წელს იგი ოფიციალურად გამოცხადდა ალასკის ტერიტორიის სიმბოლოდ, რომელიც 1959 წლის 3 იანვარს გახდა ამერიკის ერთ-ერთი შტატი. ლაჟვარდისფერ ფონზე გამოსახულია 8 ოქროსფერი ვარსკვლავი - 7 არის დიდი დათვის თანავარსკვლავედის სიმბოლო, ხოლო ერთი - პოლარულ ვარსკვლავისა.  ირმის ნახტომი არის სიძლიერის სიმბოლო, ხოლო პოლარული დათვი - ჩრდილოეთის (რადგანაც ალასკა აშშ-ის ყველაზე ჩრდილოეთი შტატია).

## რესურსები ინტერნეტში 
* ალასკის დროშის შესახებ 

კატეგორია:აშშ-ის ეროვნული სიმბოლოები
კატეგორია:დროშები ანბანის მიხედვით
კრეტინიზმი

250პქ|მარჯვნივ|მინი|კრეტინიზმით დაავადებული
**კრეტინიზმი** ( - *ჭკუასუსტი*) — ავადმყოფური მდგომარეობა, რომელსაც ახასიათებს გონებრივი და ფიზიკური განვითარების შეჩერება და ფარისებრი ჯირკვლის ფუნქციის პათოლოგიური დაქვეითება. კრეტინიზმი ძირითადად გავრცელებულია მთიან რეგიონებში, იქ, სადაც არსებობს ენდემური ჩიყვის კერები და სადაც სასმელ წყალსა და საკვებში იოდის ბუნებრივი დეფიციტია. კრეტინიზმით დაავადებული მამაკაცის საშუალო სიმაღლე აღწევს 146,7 სმ–ს, ხოლო ქალისა 140 სმ–ს. დამახასიათებელია არაპროპორციულად დიდი და მრგვალი თავი, მოკლე კიდურები, დიდი ყურები და ენა, რომელიც ვერ ეტევა პირის ღრუში, გამობერილი მუცელი, მეჩხერი კბილები, განუვითარებელი სასქესო ორგანოები, მშრალი კანი; ხშირია ჭიპისა და საზარდულის თიაქარი, ფარისებრი ჯირკვალი გადიდებულია, ნივთიერებათა ცვლა დარღვეული და სხვ. მკურნალობისას იყენებენ ფარისებრი ჯირკვლის ჰორმონებს და პრეპარატებს. პროფილაქტიკისთვის კი – იოდით მდიდარ წყალსა და სხვა საკვები ნივთიერებებს.

## იხილეთ აგრეთვე 
* ჰიპოთირეოზი

## ლიტერატურა 
კატეგორია:ადამიანის დამამცირებელი სიტყვები
კატეგორია:დაავადებები
კატეგორია:ფარისებრი ჯირკვალი